จับเพิ่มอีก ร้านอีสาน เมืองนนท์ เปิดให้ลูกค้านั่งดื่มเหล้า ไม่สนโควิด
ตำรวจ สภ.เมืองนนทบุรี สนธิกำลังฝ่ายปกครอง เข้าจับกุมร้านอาหาร อีสาน เมืองนนท์ เปิดท้าทายกฎหมาย ให้ลูกค้านั่งดื่มเหล้า ไม่สนคำสั่งผู้ว่าฯในช่วงสถานการณ์การแพร่ระบาดของเชื้อไวรัสโควิด-19ผู้สื่อข่าวรายงานว่า เมื่อเวลา 22.30 น. วันที่ 22 มี.ค.63 นายไกรธวัช ทินโสม นายอำเภอเมืองนนทบุรี พ.ต.อ.สีหเดช สระกอบแก้ว ผกก.สภ.เมืองนนทบุรี พร้อมด้วยเจ้าหน้าที่ปกครอง เข้าตรวจสอบร้านอาหาร อีสาน เมืองนนท์ ถนนเลี่ยงเมืองนนทบุรี ต.ตลาดขวัญ อ.เมืองนนทบุรีหลังพบว่าร้านอาหารดังกล่าวลักลอบเปิดให้บริการตามปกติ มีการขายสุรา อาหาร รวมทั้งให้ลูกค้าใช้บริการนั่งดื่มกินภายในร้าน จึงจับกุมตัว น.ส.ภาวิณี เถาว์กลาง อายุ 27 ปี รับเป็นคนดูแลร้าน แจ้งข้อหาฝ่าฝืนไม่ปฏิบัติตามคำสั่งประกาศฉบับที่ 3 ของนายสุจินต์ ไชยชุมศักดิ์ ผู้ว่าราชการจังหวัดนนทบุรี ที่ให้เข้มงวดกับร้านอาหารที่ฝ่าฝืนคำสั่งไม่ให้ความร่วมมือในการป้องกันโรคไวรัสโควิด-19 เรื่องสั่งปิดสถานที่เป็นการชั่วคราว นำตัวส่งพนักงานสอบสวน สภ.เมืองนนทบุรี ดำเนินคดีตามกฎหมายต่อไป.
ตำรวจ สภ.เมืองนนทบุรี สนธิกำลังฝ่ายปกครอง เข้าจับกุมร้านอาหาร อีสาน เมืองนนท์ เปิดท้าทายกฎหมาย ให้ลูกค้านั่งดื่มเหล้า ไม่สนคำสั่งผู้ว่าฯ ในช่วงสถานการณ์การแพร่ระบาดของเชื้อไวรัสโควิด-19
โควิด-19,ไวรัสโคโรนา,ไวรัสโคโรน่า,นนทบุรี,อีสาน เมืองนนท์,ร้านอีสาน เมืองนนท์,จับร้านอีสาน เมืองนนท์,ข่าวทั่วไป